cyanic-selkie/wikianc huggingface dataset:
போட்டி
போட்டியில்லாத உலகம் எப்படி இருக்கும்?
குழந்தைகளிடமும் சிறாரிடமும் எந்தச் சூழ்நிலையிலும் பிறரோடு அவர்களை ஒப்பிட்டுப் பேசுவது தவிர்க்கப்பட வேண்டும். அப்படிப் பேசும்போது பிஞ்சு உள்ளங்களில் போட்டி மனப்பான்மை உருவாவதற்கான வித்துக்கள் தூவப்பட்டுவிடுகின்றன.
பிறரை முறியடித்து, அவர்களுக்கு மனவேதனை உண்டாக்கி அதனால் மகிழ்வடைகின்ற மனப்பாங்கு ஒரு மூர்க்க குணம் என்றால் மிகையாகாது.
போட்டியுணர்வையும் தன்னலத்தையும் தவிர்த்து, ஒத்துழைப்பு உணர்வைச் சிறுவர்களுக்கு ஊட்டுகின்ற முயற்சி சிறு பருவத்திலேயே தொடங்கப்பட வேண்டும். போட்டியில்லாப் புதிய சமுதாயம் உருவாகிட அனைவருமே ஒத்துழைக்கலாம், ஒத்துழைக்கவும் வேண்டும்.
மேற்கோள்கள்
பகுப்பு:போட்டி
வெ. இலட்சுமிபாய்
வெங்கட்ராமன் இலட்சுமிபாய் (Venkatraman Lakshmibai) என்பவர் ஓர் இந்தியக் கணிதவியலாளர் ஆவார். போசுட்டனிலுள்ள வடகிழக்குப் பல்கலைக் கழகத்தில் இவர் கணிதவியல் பேராசிரியராகப் பணியாற்றினார். இயற்கணிதக் குழுக்கள் மற்றும் பிரதிநிதித்துவக் கோட்பாடு குறித்த இயற்கணித வடிவியல் பிரிவில் இவர் ஆய்வுகள் மேற்கொண்டார். குறிப்பாக இவற்றில் சுகூபெர்ட் வகைகள் மற்றும் கொடி வகைகள் உள்ளிட்டவை அடங்கும்.
டாடா அடிப்படை ஆராய்ச்சி நிறுவனத்தில் இலட்சுமிபாய் 1976 ஆம் ஆண்டு சாரா பில்லேயுடன் சேர்ந்து தன்னுடைய முனைவர் பட்டத்தைப் பெற்றார். அவர் சுகூபெர்ட் வகைகள் தனிக்கட்டுரையின் இணை ஆசிரியர் ஆவார். மேலும், இவர் யசுட்டின் பிரௌனுடன் சேர்ந்து இரண்டு கொடி வகைகள் வகை தனிக் கட்டுரைகளுக்கு இணை ஆசிரியராக இருந்தார். வடிவியலிம் இரு திசைப்பயன் விளைவு, சேர்வியல் மற்றும் பிரதிநிதித்துவ கோட்பாடு, கிராசுமேனியன் வகை வடிவியல் மற்றும் பிரதிநிதித்துவம் –கோட்பாட்டு அம்சங்கள் என்பவை அவ்விரண்டு தனிக்கட்டுரைகளாகும். 2012 ஆம் ஆண்டில் அமெரிக்க கணிதவியல் சங்கத்தின் தொடக்க உறுப்பினர்களில் ஒருவராக இலட்சுமிபாய் தேர்ந்தெடுக்கப்பட்டார்.
புற இணைப்புகள்
பகுப்பு:வாழும் நபர்கள் பகுப்பு:இந்திய அறிவியலாளர்கள் பகுப்பு:இந்தியப் பெண் கணிதவியலாளர்கள்
ஸ்ரீவாரி பிரம்மோற்சவம்
சிரீவெங்கடேசுவரா சுவாமி வாரி பிரம்மோற்சவம் (Srivari Brahmotsavam) அல்லது சிரீவாரி பிரம்மோற்சவம் மிகவும் முக்கியத்துவம் வாய்ந்த வருடாந்திர விழாவாக இந்தியாவின் ஆந்திரப்பிரதேசத்தின் சித்தூர் மாவட்டத்தில் திருப்பதியில் கொண்டாடப்படுகிறது. ஒரு மாதம் நடைபெறும் இந்தவிழா, செப்டம்பர் மற்றும் அக்டோபர் மாதங்களுக்கு இடையில் வரும் இந்து மாதமான புரட்டாசி கொண்டாடப்படுகிறது.
இத்திருவிழாவின் போது கோயிலைச் சுற்றியுள்ள தெருக்களில் பல வாகனங்களில் வெங்கடாசலபதி சுவாமி ஊர்வலமாக அழைத்துச் செல்லப்படுகிறார்கள். வெங்கடாசலபதி மற்றும் அவரது துணைவியார் சிரீதேவி மற்றும் பூதேவி ஆகியோரின் உற்சவ -மூர்த்தி (ஊர்வல தெய்வம்) சிலைகள் ஊர்வலமாக எடுத்துவரப்படும் விழாவினைக் காண இந்தியா மற்றும் உலகம் முழுவதிலுமிருந்து இலட்சக்கணக்கான பக்தர்கள் திருமலை திருப்பதி வருகின்றனர். பிரம்மோத்திரம் என்பது பிரம்மாவினை பெருமைப்படுத்தும் விதமாக, நடைபெறும் விழாவாகும். இது திருமலையில் நடைபெறும் விழாக்களில் மிகப்பெரிய விழாவாகும்.
சொற்பிறப்பியல்
பிரம்மோற்சவம் என்ற சொல் பிரம்மா மற்றும் உற்சவம் (திருவிழா) ஆகிய இரண்டு சமசுகிருத சொற்களின் கலவையாகும் - பிரம்மா முதல் திருவிழாவை நடத்தியதாகக் கூறப்படுகிறது. பிரம்மா என்பதற்கு "பெரிய" என்றும் பொருள். சிரீவாரி பிரம்மோற்சவத்தை "வெங்கடேசுவர சலகத்லா பிரம்மோற்சவங்கள்" மற்றும் "வெங்கடேசுவர நவராத்திரி பிரம்மோற்சவங்கள்" என்றும் அழைக்கின்றனர்.
இரண்டு திருவிழாக்கள்
சந்திர நாட்காட்டியில் கூடுதல் மாதம் இருக்கும்போது, இரண்டு பிரம்மோற்சவங்கள் நடைபெறுகின்றன: சலக்கட்லா மற்றும் நவராத்திரி. இரண்டு விழாக்களும் 2015 மற்றும் 2018 ஆம் ஆண்டுகளில் நடைபெற்றன.
சலக்கட்லா பிரம்மோற்சவத்தில், எட்டாம் நாள் காலையில் ரத்தோட்சம் எனப்படும் பெரிய தேரோட்டம் நடைபெறுகிறது. நவராத்திரி பிரம்மோற்சவத்தின் போது, எட்டாம் நாள் காலை தங்க தேரோட்டம் (சுவர்ணா ரத்தோட்சவம்) நடைபெறுகிறது. சலக்கட்லா பிரம்மோற்சவத்தில், ஒன்பதாம் நாள் மாலை கொடியை இறக்கும் (துவாசவரோகனம்) உள்ளது.
வரலாறு மற்றும் புராணக்கதை
திருமலை புராணத்தின் படி, பண்டிகையை நடத்துவதற்காகப் பிரம்மா பூமிக்கு இறங்குகிறார். சிரீ வெங்கடேசுவர சகசுவரநாமட்ரா என்பது பிரம்மா நடத்தும் விழாவாகும். சிறிய, காலியான மரத் தேர் மலையப்பசாமிக்கு முன்பாக செல்லும்.
திருமலை வெங்கடாசலபதி கோயிலில் திருவிழாக்கள் பற்றிய முதல் குறிப்பு பொ.ச. 966இல் நடைபெற்றது. பல்லவ ராணி சமவாய் நிலத்தைக் கோயிலுக்கு வழங்கி, அதில் வரும் வருவாயில் பண்டிகைகளைக் கொண்டாடக் கட்டளையிட்டார். 1582 வரை, பிரம்மோற்சவங்கள் ஆண்டுக்கு 12 முறை நடத்தப்பட்டன.
கொண்டாட்டங்கள்
நவராத்திரிக்கு இணையாக நடைபெறும் இந்த பிரமோற்சவம் புரட்டாசி மாதத்தில் நடைபெறுகிறது. நிகழ்வின் முதல் நாளுக்கு முந்தைய மாலையில், அங்குராப்பன சடங்கு (வளமையினைக் குறிக்கும் வகைகள் விதைகளை விதைத்தல்) செய்யப்படுகிறது. பிரமோற்சவ முதல் நாள் கருடக்கொடியேற்றத்துடன் தொடங்குகிறது. மீன இலக்கனத்தில் பிரம்மோற்சவ கொடி ஏற்றப்படுவது வழக்கம் (துவாசாரோகணம்). இந்த பிரம்மோற்சவ கொடி ஏற்றமே சகல தேவதைகளையும், அட்டதிக் பாலகர்களான பூத, பேரேதா, யக்சா, இராட்சச, கந்தர்வ குணத்திற்கு இதன் மூலம் அழைப்பு விடுக்கப்படுகிறது. இந்த அழைப்பை ஏற்று முப்பத்து முக்கோடி தேவதைகள் வந்து சுவாமிக்கு நடைபெறும் பிரம்மோற்சவத்தைக் காண்பதாக ஐதீகம். இந்நிகழ்விற்கு பின் ஆந்திரப் பிரதேச முதலமைச்சர், புதிய பட்டாடைகளை கோயிலுக்கு வழங்குவார். }} இத்திருவிழாவின்போது தினந்தோறும் உற்சவமூர்த்தியான மலையப்ப சுவாமி தேவியர் சமேதராய் அலங்கரிக்கப்பட்ட 16 வாகனங்களில் நான்கு மாட வீதிகளிலும் வீதியுலா வருவார். ஒவ்வொரு ஆண்டும் திருமலையிலிருந்து திருவில்லிபுத்தூர் கோயிலில் நடைபெறும் ஆண்டாளின் திருமணத்திற்காக மாலைகள் அனுப்பிவைக்கப்டும் நிகழ்வும் நடைபெறும். ஆறாம் நாளன்று அனுமந்த வாகன சேவை நடைபெறும். பிரம்மோற்சவத்தின் முக்கிய நிகழ்வான கருட சேவையும் தேரோட்டமும் அமைகின்றது. இத்தினங்களில் அதிக அளவில் பக்தர்கள் திருமலைக்கு வருவார்கள். திருவிழாவின் இறுதி நாள் வெங்கடேசுவரரின் பிறந்த நட்சத்திரத்தை நினைவுகூர்கிறது. சுதர்சன சக்கரம் கோவில் தெப்பக்குளத்தில் நீராட்டப்பட்டு பூசை செய்யப்படுகிறது. பக்தர்கள் இறைவனின் அருளினைப்பெறுகிறார்கள். கருடக் கொடி இறக்கம் நிகழ்ச்சியுடன் திருவிழா முடிகிறது.
வெளி இணைப்புகள்
பகுப்பு:திருப்பதி வெங்கடாசலபதி கோயில் பகுப்பு:அக்டோபர் நிகழ்வுகள் பகுப்பு:இந்து சமய விழாக்கள் பகுப்பு:ஆந்திரப் பிரதேச விழாக்கள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
ஜார்ஜ் வாக்கர் புஷ்
ஜார்ஜ் வாக்கர் புஷ் (George Walker Bush, ; பிறப்பு: ஜூலை 6, 1946) அமெரிக்காவின் 43ஆவது குடியரசுத் தலைவர் ஆவார். 2000 முதல்2009 வரை பதவியில் இருந்தார். குடியரசுத் தலைவராகப் பதவியேற்பதற்கு முன் இவர் டெக்சாஸ் மாநிலத்தின் ஆளுநராக இருந்தார். இவரின் தந்தை, ஜார்ஜ் ஹெர்பெர்ட் வாக்கர் புஷ், அமெரிக்காவின் 41ஆவது குடியரசுத் தலைவர் ஆவார்; தம்பி ஜெப் புஷ் புளோரிடா மாநிலத்தின் முன்னாள் ஆளுநராக இருந்தார்.
மேற்கோள்கள்
பகுப்பு:ஐக்கிய அமெரிக்கக் குடியரசுத் தலைவர்கள் பகுப்பு:1946 பிறப்புகள் பகுப்பு:வாழும் நபர்கள் பகுப்பு:ஆங்கில அமெரிக்கர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:யேல் பல்கலைக்கழக முன்னாள் மாணவர்கள்
நோர்வேத் தமிழ் நபர்கள் பட்டியல்
கல்வியாளர்கள்
நோர்வேயில் இயங்கிவரும் KIM (Kontaktutvalget mellom Innvandrerbefolkningen og Myndighetene) என்னும் ஒரு சுயாதீனமாக அமைப்பு வருடந்தோறும் நோர்வே சமூகத்தின் சமூகக் கலாசார மற்றும் தொழில்சார் விடயங்களில் தாக்கத்தை ஏற்படுத்திய 10 முதன்மையான வெளிநாட்டவர்களை தெரிவு செய்து வருகிறது. 2006 ஆம் ஆண்டில் தெரிவு செய்யப்பட்ட, நோர்வேயின் பத்து முதன்மை (Top10) வெளிநாட்டவர்களில் ஒருவராக, தமிழரான பேராசிரியர் வேலாயுதபிள்ளை தயாளன் தெரிவு செய்யப்பட்டிருந்தார்.
தமிழ் நடனக் கலைஞர்கள்
பரதசூடாமணி திருமதி தமயந்தி சாந்தகுமாரன், பேர்கன் நகரில் 1991ஆம் ஆண்டு ஆரம்பிக்கப்பட்டு இயங்கி வரும் பிருந்தாவன சாரங்கா கலைப்பாடசாலையின் இரு நிர்வாகிகளுள் ஒருவராவார். இவர் நடனக்கலையை கற்பித்து வருகின்றார். ஏழு மாணவர்களுடன் ஆரம்பிக்கப்பட்ட இக்கல்விக்கூடமானது, தற்போது கிட்டத்தட்ட ஐம்பது மாணவர்களுடன் இயங்கி வருகின்றது.
தமிழ் வாத்தியக் கலைஞர்கள்
மிருதங்கமாமணி திரு சக்திதரன் சிவப்பிரகாசம், ஆர்யாலயா என்னும் ஒரு கலைக்கூடத்தை, 1993ஆம் ஆண்டு ஸ்தவாங்கர் நகரில் ஆரம்பித்தார். 12 மாணவர்களுடன் ஆரம்பமாகிய இக்கலைக்கூடத்தில் கஞ்சிரா, தபேலா, மிருதங்கம், மோர்சிங், கடம் முதலான பல வாத்தியங்களும் கற்பிக்கப்பட்டது. இவர் 2000ஆம் ஆண்டு பேர்கன் நகருக்கு இடம் மாறியதனைத் தொடர்ந்து ஆர்யாலயா கலைக்கூடமும் பேர்கன் நகரில் இயங்கி வருகின்றது. ஆர்யாலயா கலைக்கூடத்தின் சார்பில், 2006ஆம் ஆண்டு உலகம் முழுவதும் சமாதானம் மலரவேண்டி இசைநிகழ்ச்சி ஒன்று நடாத்தப்பட்டது. பேர்கன் மாநகரில் நடைபெற்ற இவ்விசை நிகழ்ச்சியில், உலகப் புகழ்பெற்ற கோற (Kore) (சித்தார் ரகத்தைச் சேர்ந்த இசைக்கருவி) வாத்தியக் கலைஞரான ஆபிரிக்க நாட்டவராகிய சஞ்சாலி என்பவரும் இணைந்து இருந்தார்.
வீணை இசைக்கலைமாமணி திருமதி நளாயினி சக்திமித்திரன், பேர்கன் நகரில் 1991ஆம் ஆண்டு ஆரம்பிக்கப்பட்டு இயங்கி வரும் பிருந்தாவன சாரங்கா கலைப்பாடசாலையின் இரு நிர்வாகிகளுள் ஒருவராவார். இவர் வீணை, சங்கீதம் முதலான கலைகளைக் கற்பிக்கின்றார். ஏழு மாணவர்களுடன் ஆரம்பிக்கப்பட்ட இக்கல்விக்கூடமானது, தற்போது கிட்டத்தட்ட ஐம்பது மாணவர்களுடன் இயங்கி வருகின்றது.
உசாத்துணை
நோர்வேயில் வேர்விட்ட விழுதுகள் நூல் இன்றுவரை (27.02.2014) வெளியிடப்படவில்லை. எனவே உசாத்துணை என்று குறிப்பிடமுடியாது.
மேற்கோள்கள்
பகுப்பு:நோர்வேத் தமிழர்
மாக்கமாபாபுரம் ஊராட்சி
மாக்கமாபாபுரம் ஊராட்சி (Makkambapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள ஆர்.கே. பேட்டை வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 949 ஆகும். இவர்களில் பெண்கள் 452 பேரும் ஆண்கள் 497 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மணக்கால் ஊராட்சி (திருச்சிராப்பள்ளி)
மணக்கால் ஊராட்சி, தமிழ்நாட்டின் திருச்சிராப்பள்ளி மாவட்டத்தில் உள்ள லால்குடி வட்டாரத்தில் அமைந்துள்ளது. இந்த ஊராட்சி, லால்குடி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3529 ஆகும். இவர்களில் பெண்கள் 1750 பேரும் ஆண்கள் 1779 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காந்தி படித்துறை மேடை
காந்தி படித்துறை மேடை (Gandhi Ghat) (Hindi: गांधी घाट) என்பது பாட்னாவில் கங்கை நதிக்கரையில் அமைந்த ஒரு முக்கியமான படித்துறை மேடை ஆகும். இப்படித்துறை இந்திய விடுதலை இயக்கத்தினை வழிநடத்திச் சென்ற மகாத்மா காந்தியின் பெயரால் அழைக்கப்படுகிறது. இந்த படித்துறையானது மாலை நேர கங்கை ஆரத்தி வழிபாட்டிற்குப் பெயர் பெற்றது ஆகும். மகாத்மா காந்தியின் அஸ்தி கங்கை நதியில் கரைக்கப்பட்ட இடமும் இதுவேயாகும்.
அமைவிடம்
காந்தி படித்துறை மேடையானத கங்கைக் கரையில் அமைந்துள்ளது. இது பாட்னாவின் நேஷனல் இன்ஸ்டிடியூட் ஆஃப் டெக்னாலஜி நிறுவனத்திற்குப் பின்புறத்தில் அமைந்துள்ளது. பாட்னா சந்திப்பு தொடருந்து நிலையத்திலிருந்து வடகிழக்கே 5 கிலோமீட்டர் தொலைவில் உள்ளது.
கங்கா ஆரத்தி
காந்தி படித்துறை மேடை மீது கங்கா ஆரத்தி 51 விளக்குகளுடன், காவி உடை அணிந்த பூசாரிகள் குழுவால் செய்யப்படுகிறது. ஆரத்தி சங்கு ஊதுவதில் தொடங்கி, விரிவான வடிவங்களில் தூபக் குச்சிகளின் அசைவு மற்றும் இருண்ட வானத்திற்கு எதிராக பிரகாசமான சாயலை உருவாக்கும் பெரிய எரியும் விளக்குகளை வட்டமிடுவதன் மூலம் தொடர்கிறது. 2011 ஆம் ஆண்டு வாரணாசி மற்றும் ஹரித்வாரில் கங்கா ஆரத்தி முறைப்படி இந்த சடங்கு தொடங்கப்பட்டது.
சுற்றுலா
பீகார் மாநில சுற்றுலா வளர்ச்சிக் கழகம் (BSTDC) காந்தி படித்துறை மேடையில் இருந்து எம்வி கங்கா விஹாரை இயக்குகிறது. கங்கா விஹார் என்பது மிதக்கும் உணவகம் என்றும் அழைக்கப்படும் உணவகத்துடன் கூடிய ஆற்றில் இயங்கும் சொகுசுக் கப்பலாகும். இது சன்செட் க்ரூஸ் மற்றும் லெஷர் க்ரூஸ்/கார்ப்பரேட் க்ரூஸ் ஆகியவற்றில் பயணிப்பவர்களுக்கான உணவக வசதியுடன் இயங்குகிறது. மற்றொரு கப்பலான எம்.வி. கௌடில்யா 2016 ஆம் ஆண்டில் சேர்க்கப்பட்டது, இது காந்தி படித்துறை மேடையில் இருந்து கங்கை நதியில் பயணிக்க விரும்பும் சுற்றுலாப் பயணிகளுக்கான பயணப் படகு ஆகும். இரண்டு கப்பல்களும் இயங்கும் காந்தி படித்துறைப் பகுதியில் மிதக்கும் இறங்குதுறையை வைக்க சுற்றுலாத்துறை திட்டமிட்டுள்ளது.
காத்தாடித் திருவிழா
மாநில சுற்றுலாத் துறை மகர சங்கராந்தியை முன்னிட்டு ஆற்றின் குறுக்கே சப்பல்பூர் டயாரா தீவில் காத்தாடித் திருவிழாவை நடத்துகிறது. இவ்வகையான திருவிழா முதன்முதலில் 2011 ஆம் ஆண்டில் தொடங்கியது. ஒவ்வொரு ஆண்டும் ஏற்பாடு செய்யப்பட்டுள்ளது.
மேற்கோள்கள்
பகுப்பு:இந்தியப் படித்துறைகள் பகுப்பு:இந்தி வார்த்தைகளைக் கொண்ட கட்டுரைகள்
தொழிலாளர் மற்றும் வேலைவாய்ப்பு அமைச்சகம், இந்தியா
தொழிலாளர் மற்றும் வேலைவாய்ப்பு அமைச்சகம், இந்திய அரசின் அமைச்சகங்களில் ஒன்றாகும். இது இந்திய அரசாங்கத்தின் பழமையான மற்றும் மிக முக்கியமான அமைச்சகங்களில் ஒன்றாகும். இதன் மூத்த அமைச்சர் பூபேந்தர் யாதவ் மற்றும் இணை அமைச்சர் இராமேஷ்வர் தெலி ஆவார்.
இந்த அமைச்சகம் பொதுவாக தொழிலாளர் சட்டங்கள் மற்றும் ஒரு தொழிலாளர்களின் சமூக பாதுகாப்பு தொடர்பான சட்டங்களை அமலாக்குவதற்கு பொறுப்பாகும். அதிக உற்பத்தி மற்றும் உற்பத்தித்திறனுக்கான ஆரோக்கியமான பணிச்சூழலை உருவாக்குவதற்கும், தொழில் திறன் பயிற்சி மற்றும் வேலைவாய்ப்பை மேம்படுத்துவதற்கும் ஒருங்கிணைப்பதற்கும் இந்த அமைச்சகம் நோக்கமாக கொண்டுள்ளது. இருப்பினும் திறன் மேம்பாட்டுப் பொறுப்புகள், தொழில்துறை பயிற்சி மற்றும் பயிற்சிப் பொறுப்புகளை 9 நவம்பர் 2014 முதல் திறன் மேம்பாடு மற்றும் தொழில்முனைவு அமைச்சகத்திற்கு மாற்றப்பட்டன. வேலை வழங்குபவர்களுக்கும், வேலை தேடுபவர்களுக்கும் இடையிலான இடைவெளியைக் குறைக்க உதவும் வகையில் 20 சூலை 2015 அன்று அமைச்சகம் தேசிய தொழில் சேவை இணையதளத்தை அறிமுகப்படுத்தியது.
வெளி இணைப்புகள்
பகுப்பு:இந்திய அரசு அமைப்புகள்
தொட்டியம் ஊராட்சி ஒன்றியம்
தொட்டியம் ஊராட்சி ஒன்றியம், தமிழ்நாட்டின் திருச்சிராப்பள்ளி மாவட்டத்தில் உள்ள பதினான்கு   ஊராட்சி ஒன்றியங்களில்  ஒன்றாகும். தொட்டியம்  ஊராட்சி ஒன்றியம்  இருபத்தி ஆறு  ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் தொட்டியத்தில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, தொட்டியம் ஊராட்சி ஒன்றியத்தின் மொத்த மக்கள் தொகை 1,09,278 ஆகும். அதில் பட்டியல் இன மக்களின் தொகை 22,226 ஆக உள்ளது. பட்டியல் பழங்குடி மக்களின் தொகை 10 ஆக உள்ளது.
ஊராட்சி மன்றங்கள்
தொட்டியம் ஊராட்சி ஒன்றியத்தில் உள்ள இருபத்தி ஆறு கிராம ஊராட்சி மன்றங்களின் விவரம்;
மேற்கோள்கள்
பகுப்பு:திருச்சிராப்பள்ளி மாவட்ட ஊராட்சி ஒன்றியங்கள்
வெஞ்சமாங்கூடலூர் மேற்கு ஊராட்சி
வெஞ்சமாங்கூடலூர் மேற்கு ஊராட்சி (Venjamangudalur west Gram Panchayat), தமிழ்நாட்டின் கரூர் மாவட்டத்தில் உள்ள அரவக்குறிச்சி வட்டத்தில் அமைந்துள்ளது. இந்த ஊராட்சி, அரவக்குறிச்சி சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2698 பேர் ஆவர். இவர்களில் பெண்கள் 1335 பேரும் ஆண்கள் 1363 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தாவரப் பல்வகைமை
தாவரவியலில், தாவரப் பல்வகைமை (variety, varietas) என்பது தாவரப் பெயரிடல் முறைமையில், ஒரு துணை அலகாகப் பயனாகிறது. இதனைச் சுருக்கமாக, var. என்று குறிப்பிடுவர். இனம் /சிற்றினம் என்பதற்கு அடுத்து கீழே, இந்த தாவரவியல் படிமுறை உள்ளது. சில நேரங்களில், இவற்றிற்கு நடுவே, துணையினம் வரும். துணையினம் என்ற தாவரவியல் படிநிலை பெயரிடுதலை, நிலவியல் அடிப்படையிலான வேறுபாடுகளை அறிந்து கொள்வதற்குப் பயன்படுத்த வேண்டும். அந்த குறிப்பிட்ட நிலத்தில் பரவலாக ஒரு இனம் காணப்பட்டால், அத்தாவர பல்வகைமை குறிப்பிடுதல் பொருத்தமாகும். . இப்படி நிலை, பல்வேறு தாவரவியலாளர்களால், வெவ்வேறு விதமாக விவரிக்கப் படுகின்றன. இருப்பினும், பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீடு அமைப்பானது, இம்முறையை கலப்பின உயிரினங்களுக்குப் பயன்படுத்துகிறது. cultivar என்ற பதத்தைப் பயன்படுத்துவதில்லை. யூபிஓவி(UPOV) நெறிமுறைகளின் படி, இச்சொல்லானாது சட்டப்பூர்வமானது ஆகும்.
துணை நூல்கள்
பகுப்பு:தாவரவியல் கலைச்சொற்கள்
புவித் திணிவு
புவித் திணிவு (Earth mass,  M E அல்லது M 🜨, இங்கு புவியின் வழக்கமான வானியல் சின்னம் ஆகும்.), என்பது புவியினது திணிவை ஒத்த ஒரு அலகு. 1 M🜨 = 5.9722 × 1024 கிகி. பொதுவாக பாறைகளைக் கொண்ட கோள்களின் திணிவுகள் புவித்திணிவின் சார்பாகக் கொடுக்கப்படுகின்றன.
சூரியக் குடும்பத்தில் உள்ள புதன், வெள்ளி, பூமி, மற்றும் செவ்வாய் ஆகிய நான்கு கோள்களினதும் திணிவுகள் முறையே 0.055, 0.815, 1.000, 0.107 புவித்திணிவுகள் ஆகும்.
ஒரு புவித்திணிவு என்பது:
மேற்கோள்கள்
பகுப்பு:பொருண்மையின் அலகுகள் பகுப்பு:கோள் அறிவியல் பகுப்பு:வானியல் அலகுகள் பகுப்பு:புவி பகுப்பு:சூரியக் குடும்பம்
தமிழர் அழகியல்
அழகு ஒன்றுக்கு இருக்கக்கூடிய ஓரு பண்பியல்பு. அதை மனிதர் உணர்வது ஒரு மகிழ்அனுபவம். அழகியல் அழகை உருவாக்கும், வெளிப்படுத்தும், ரசிக்கும் ஓர் அணுகுமுறைச் சுட்டுகிறது. ஓவியம், இசை, கதை, கவிதை, சிற்பம், கட்டிடம், மெய்யியல், நுட்பம் என்று அனைத்திலும் அழகியல் இருக்கும். இத்துறைகளில் தமிழர் அழகை ஆக்கும் வெளிப்படுத்தும் ரசிக்கும் அணுகுமுறையைத் தமிழர் அழகியல் குறிக்கின்றது.
படங்கள்
கன்னியாக்குமரியில் உள்ள திருவள்ளுவர் சிலை|250px|
சோழத்தரம் ஊராட்சி
சோழத்தரம் ஊராட்சி (Sozhatharam Gram Panchayat), தமிழ்நாட்டின் கடலூர் மாவட்டத்தில் உள்ள கீரப்பாளையம் வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4191 ஆகும். இவர்களில் பெண்கள் 2032 பேரும் ஆண்கள் 2159 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சின்னக்கட்டளை ஊராட்சி
சின்னக்கட்டளை ஊராட்சி (Chinnakattalai Gram Panchayat), தமிழ்நாட்டின் மதுரை மாவட்டத்தில் உள்ள சேடபட்டி ஊராட்சி ஒன்றியத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2270 ஆகும். இவர்களில் பெண்கள் 1116 பேரும் ஆண்கள் 1154 பேரும் உள்ளனர்.இக்கிராமம் மதுரையிலிருந்து 45 கிமி தொலைவில் தென்மேற்கே அமைந்துள்ளது, இக்கிராமத்தில் முக்கிய தெய்வமான அருள்மிகு சொர்ணமுத்து புது மாரியம்மன் கோவில் 85 அடி உயர ராஜகோபுரத்துடன் அமைந்துள்ளது, இங்கு காவல் தெய்வங்களான புனுகுகருப்பசாமி,கட்டையன்சாமி உள்ளிட்ட‌ கோவில்கள் 39 உள்ளது,  மேலும் இங்குள்ள குடும்பங்களில் 35% குடும்பத்திலிருந்து இந்திய இராணுவத்தில் பணியில் உள்ளனர் என்பது இக்கிராமத்தின் சிறப்பு.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
இடைப்பட்ட தூரம் பாயும் ஏவுகணை
இடைப்பட்ட தூரம் பாயும் ஏவுகணை (IRBM) ஆனது நடுத்தர தூரம் பாயும் ஏவுகணைக்கும் கண்டம் விட்டு கண்டம் பாயும ஏவுகணைக்கும் இடைப்பட்ட 3,000–5,500 km (1,865–3,420 miles), பாயக்கூடிய ஏவுகணையாகும். ஏவுகணைகளை அதன் வரம்பிற்கேற்ப வகைப்படுத்தல் வசதிக்காகவே எனினும் கொள்கையளவில் குறைந்த செயல்திறன் கொண்ட கண்டம் விட்டு கண்டம் பாயும் ஏவுகணைக்கும் அதிக செயல்திறன் கொண்ட இடப்பட்ட தூரம் பாயும் ஏவுகணைக்கும் மிகக் குறைந்த வேறுபாடே இருக்கும். இங்கு கூறப்படும் எல்லை வரையறை ஐக்கிய அமெரிக்காவின் ஏவுகணை பாதுகாப்பு மையத்தினால் வரையறுக்கப்பட்டுள்ளது. சில மூலங்கள் நீண்ட தூர ஏவுகணைகள் என்றொரு வகைப்பாட்டை இடைப்பட்ட தூரம் பாயும் ஏவுகணைக்கும், கண்டம் விட்டு கண்டம் பாயும் ஏவுகணைக்கும் இடைப்பட்ட ஏவுகணைகளை வரையறுக்க பயன்படுத்துகின்றன.
இடைப்பட்ட தூரம் பாயும் ஏவுகணைகளை தற்போது இந்தியா, பாகிஸ்தான், இஸ்ரேல் ஆகிய நாடுகளில் செயல்பாட்டில் உள்ளன. மற்ற சில நாடுகளான ஈரான், வட கொரியா ஆகியவை இவற்றை உருவாக்கிக் கொண்டிருப்பதாக கூறியுள்ளன. ஐக்கிய அமெரிக்கா, சோவியத் ஒன்றியம், மக்கள் சீனக் குடியரசு, ஐக்கிய இராச்சியம், பிரான்ஸ் ஆகியவை முன்னாள் உபயோகிப்பாளர்கள் ஆவார்.
மேற்கோள்கள்
பகுப்பு:ஏவுகணைகள்
தமிழ்ச்சங்க அகராதி
தமிழ்ச்சங்க அகராதி, தமிழ் - தமிழ் அகரமுதலிகளுள் மிகவும் பெரியது. இது மூன்று பெருந்தொகுதிகளாக வெளிவந்தது. இந்த அகராதியை உருவாக்கியவர் யாழ்ப்பாணம் நீதிபதி கு. நா. கதிரவேற்பிள்ளை. இதனை வெளியிடும் முன்னர் இவர் காலமானார்.
மதுரைத் தமிழ்ச்சங்கத் தலைவரான பாண்டித்துரைத் தேவர் அகராதியின் கையெழுத்துப் பிரதிகளை கதிரைவேற்பிள்ளையின் மகன் பாலசிங்கத்திடமிருந்து பெற்று, மதுரைத் தமிழ்ச்சங்க வித்துவான்கள் மற்றும் சே. ரா. சுப்பிரமணியக் கவிராயர் ஆகியவர்களின் கூட்டு முயற்சியால் தமிழ்ச்சங்க அகராதியை மூன்று பகுதிகளாக 1910, 1912, 1923 ஆம் ஆண்டுகளில் வெளியிட்டனர்.
வெளி இணைப்புகள்
பகுப்பு:தமிழ் அகராதிகள் பகுப்பு:தமிழ் தமிழ் அகராதிகள் பகுப்பு:20 ஆம் நூற்றாண்டுத் தமிழ் நூல்கள்
கொல்லிக் கண்ணன்
கொல்லிக் கண்ணன் சங்ககாலப் புலவர்களில் ஒருவர். சங்கநூல் தொகுப்பில் அவரது பாடல் ஒன்றே ஒன்று இடம்பெற்றறுள்ளது. அது குறுந்தொகை 34 எண்ணுள்ள பாடலாக அமைந்துள்ளது.
குறுந்தொகை 34
திருமணம் தடைபெறப்போவதைத் தோழி தலைவிக்குத் தெரிவிக்கும் பாடல் இது.
தலைவி மாந்தை நகரம் போல அழகுள்ளவள். மாந்தை சேர அரசன் குட்டுவனுக்கு உரியது. அவ்வூரில் யானைகள் மிகுதி. அந்த யானைகள் மாந்தை நகரின் கடலோரக் கானல் நிலத்தில் கூட்டம் கூட்டமாக மேயும். அவை போர்களத்தில் தம்மை அழித்த மன்னர்களின் ஆரவாரத்தைக் கேட்டு மருளும்.
இந்த ஊர் என்மேல் கௌவை தூற்றுகிறது. தண்டித்தாலும் ஓயாமல் ஊரார் தூற்றுகின்றனர். அவருக்கும் எனக்கும் உடலுறவு இல்லை என்று மறுத்தாலும் அவர்கள் தெரிந்துகொள்ள மறுக்கின்றனர். இனி தெரிந்துகொள்ளட்டும். (அவன் திருமணம் செய்துகொள்ள வந்துவிட்டான்). எனக்கு உரிய மணவாளக் கிழவன் அவன்தான்.
தோழி தன்னையே தலைவியாகப் பாவித்துக்கொண்டு சொல்லும் சொற்கள் இவை.
உடலுறவு இல்லாத உள்ளப் புணர்ச்சிக்கு இந்தப் பாடல் ஓர் எடுத்துக்காட்டு.
பகுப்பு:சங்கப் புலவர்கள்
திருவருள்
திருவருள் 1975 ஆம் ஆண்டு வெளிவந்த தமிழ்த் திரைப்படமாகும். ஆர். தியாகராஜன் இயக்கத்தில் வெளிவந்த இத்திரைப்படத்தில் ஏ. வி. எம். ராஜன், ஜெயா மற்றும் பலரும் நடித்துள்ளனர்.
பகுப்பு:1975 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள்
நோர்வேத் தமிழர் அமைப்புகள்
உசாத்துணை
பகுப்பு:நோர்வேத் தமிழர் அமைப்புகள்
டி. டி. கிருஷ்ணமாச்சாரி அரங்கம்
'''தி. த. கிருஷ்ணமாச்சாரி அரங்கம்' (T. T. Krishnamachari Auditorium'') என்பது சென்னை மயிலாப்பூரில் அமைந்துள்ள ஒரு அரங்கமாகும். இது 1962ஆம் ஆண்டில் இந்திய அரசியல்வாதி மற்றும் தொழிலதிபர் தி. த. கிருஷ்ணமாச்சாரியின் ஆதரவுடன் கட்டப்பட்டது. சென்னை இசை பருவகாலங்களில் இங்கு இசைநிகழ்ச்சிகள் நடைபெறும். ராஜா அண்ணாமலை செட்டியார் மண்டபத்தைத் தவிர, கர்நாடக சங்கீதக் இசைநிகழ்ச்சிகளுக்கு, சென்னையில் உள்ள பழமையான அரங்குகளில் ஒன்றாக இது கருதப்படுகிறது.
மேற்கோள்கள்
பகுப்பு:சென்னைக் கட்டிடங்கள்
திராட்சைப்பழம்
thumb|250px|சிவப்புத் திராட்சை திராட்சைப்பழம் அல்லது கொடிமுந்திரிப் பழம் என்பது இலையுதிர்க்கும் பல்லாண்டுக் கொடி வகையின் பழம் ஆகும். திராட்சையைத் தமிழில் கொடிமுந்திரி என்றும் அழைப்பர். இது விட்டிஸ் பேரினத்தைச் சேர்ந்தது. திராட்சையை பச்சையாகவோ ஜாம், பழரசம் முதலியன செய்தோ உண்ணலாம். இதிலிருந்து, வினிகர், வைன், திராட்சை விதைப் பிழிவு, திராட்சை விதை எண்ணெய் என்பனவும் செய்யப்படுகின்றன.திராட்சையில் பலவகைகள் இருப்பினும், பொதுவாகத் திராட்சையில் பெருமளவு நீரும் மாவுப் பொருளும், உப்புநீர் மற்றும் கொழுப்புச் சத்துகளும் உண்டு.
திராட்சை கொடியினத்தைச் சேர்ந்த தாவரம். இது சிறிய உருண்டையான அல்லது முட்டை வடிவ கனிகளைத் தருகிறது. கனிகள் குலை குலையாகக் காய்க்கும். திராட்சை 6-லிருந்து 300 வரையான பழங்களைக் கொண்ட குலைகளாகக் காய்க்கின்றது. இது கறுப்பு, கருநீலம், மஞ்சள், பச்சை, இளஞ்சிவப்பு எனப் பல நிறங்களில் காணப்படுகின்றது. வெள்ளைத் திராட்சை எனப்படும் பச்சை நிறத் திராட்சைகள் கூர்ப்பு அடிப்படையில் சிவப்புத் திராட்சையில் இருந்து உருவானவை. வெள்ளைத் திராட்சையின் கட்டிப்படுத்தும் மரபணுக்கள் இரண்டில் ஏற்பட்ட சடுதியான மாற்றம் காரணமாக சிவப்புத் திராட்சையின் நிறத்துக்குக் காரணமான அந்தோசயனின் என்னும் பொருளின் உற்பத்தி நின்றுபோனது. இதனால் வெள்ளைத் திராட்சைகள் அவற்றின் இயல்பான சிவப்பு நிறத்தை இழந்துவிட்டன.
திராட்சை வகைகள்
பன்னீர் திராட்சை,அனாப்-சாகி, தாம்சன்(விதையில்லாதது‌‌),அர்காவதி,அர்கா சியாம்,அர்கா காஞ்சனா,அர்கா ஹான்ஸ்,மாணிக்சமான்,சோனாகா,சரத்(விதையில்லாதது‌‌).
மண் மற்றும் தட்பவெப்பம்
நல்ல வடிகால் வசதி உள்ள வண்டல் மண்பூமி ஏற்றதாகும். மண்ணின் காரஅமிலத்தன்மை 6.5 முதல் 7க்குள் இருக்க வேண்டும். மண்ணின் உப்பு அளவு 1க்கு மிகாமல் இருக்க வேண்டும். பொதுவாக பன்னீர் திராட்சை சாகுபடிக்கு உப்பு, உவர்மண் தவிர கரம்பை மண், செம்மண், வண்டல் மண் போன்றவை ஏற்றவை.தமிழ் நாட்டில் மலைப்பகுதியை தவிர அனைத்து இடங்களிலும் பயிர் செய்ய ஏற்றதாகும்.
நிலம் தயாரித்தல்
பன்னீர் ரகங்களுக்கு குழிகளை 0.6 மீட்டர் அகலம், 0.6 மீட்டர் ஆழம், 3மீட்டர் இடைவெளியில் தோண்டவேண்டும். மற்ற ரகங்களுக்கு 1*1*! மீட்டர் அளவுள்ள குழிகளை தோண்டவேண்டும்.குழிகளை நன்கு மக்கிய தொழு உரம் அல்லது குப்பைகள் பசுந்தழை உரமிட்டு நிரப்ப வேண்டும். பின்பு ஜூன்-ஜூலை மாதத்தில் வேர் வந்த முற்றிய குச்சிகளை நடவு செய்ய வேண்டும்.
நீர் நிர்வாகம்
செடிகள் நட்ட உடனேயும்,மூன்றாவது நாளும் நீர் பாய்ச்ச வேண்டும். பின்பு வாரத்திற்கு ஒருமுறை நீர் காட்ட வேண்டும். கவாத்து செய்வதற்கு ஒரு நாள் முன்பும்,அறுவடைக்கு ஒரு நாள் முன்பும் நீரை நிறுத்த வேண்டும்.
கொடிகள் வளர்ப்பு முறை
நடவு செய்து வளரும் செடியை ஒரே தண்டாக பந்தல் உயரத்திற்கு கொண்டு வந்து பின்பு நுனியை கிள்ளி விடவேண்டும். பின்பு வளரும் பக்கக்கிளைகளை எதிர் எதிர் திசையில் வளரவிட்டு மென்மேலும் நுனிகளை கிள்ளி,கிளைகளை பந்தல் முழுவதும் படர செய்ய வேண்டும். பந்தல் முழுவதும் கொடிகள் நன்கு படர்ந்து வளர கொடிகளின் நுனியை வெட்டி விடுதல் மிக அவசியமாகும். தாய்க்கொடி மற்றும் பக்கவாட்டில் வளரும், கொடிகளின் நுனியை 12 முதல் 15 மொட்டுக்கள் விட்டு வெட்டிவிடவேண்டும். அதிகமாக திராட்சைக் குலைகள் உள்ளக்கொடியை பந்தலுடன் சேர்த்துக் கட்டவேண்டும். நெருக்கமாகு பழங்கள் உள்ள திராட்சைக் குலைகளில் 20 சதவீதம் பட்டாணி அளவு, இருக்கும் பொழுது நீக்கவேண்டும்.
வண்டுகள்
இரண்டு அல்லது மூன்று முறை பாசலோன் 35 இசி மருந்தை ஒருலிட்டர் தண்ணீருக்கு 2மில்லி வீதம் கலந்து தெளிக்க வேண்டும்.
இலைப்பேன்கள்
டைமித்யேட் 30 இசி மருந்தை ஒருலிட்டர் தண்ணீருக்கு 2மில்லி வீதம் கலந்து தெளிக்க வேண்டும்.
மாவுப்பூச்சிகள்
டைமித்யேட் 25 இசி அல்லது மானோகுரோட்டாபாஸ் 36wsc ஒருலிட்டர் தண்ணீருக்கு 2மில்லி வீதம் கலந்து தெளித்தோ கட்டுபடுத்தலாம்.மாவுப்பூச்சிகளை உணவாக உட்கொள்ளும் புள்ளி வண்டுகளை செடி ஒன்றுக்கு பத்து வீதம் விட்டு கட்டுபடுத்தலாம்.
தண்டு துளைப்பான்
இதைக் கட்டுபடுத்த கார்பரில் 50 சதம் நனையும் தூள் 0.1சதம் கலந்து தண்டு பகுதி முழுவதும் தடவி விடவேண்டும்.
நூற்புழுக்கள்
ஒரு கொடிக்கு 60 கிராம் கார்போபியூரான் 3ஜி அல்லது 20 கிராம் ஆல்டிகார்ப் குருணைகள் அல்லது 200 கிராம் வேப்ப புண்ணாக்கு இட்டு பின்னர் நீர் பாய்ச்ச வேண்டும். மருந்து இட்டு 15 நாட்களுக்கு மண்ணை கிளறக்கூடாது.
சாம்பல் நோய்
0.4 சதம் நீர்த்த கந்தகம் தெளித்து அல்லது கந்தக் தூள் ஒரு எக்டரக்கு 6 முதல் 12 கிலோ அளவில் தூவி கட்டுப்படுத்தலாம். ஆந்ரகுனோஸ் மற்றும் அடிச்சாம்பல் நோய் : ஒரு சதவிகித போர்டோக் கலவை அல்லது ஏதாவது ஒரு காப்பர் பூஞ்சாணக்கொல்லி 0.25 சதவிகிதம் தெளித்து கட்டுப்படுத்தலாம். 1 சதவித போர்டோக் கலவை தயாரிக்கும் முறை: 400 கிராம் காப்பர் சல்பேட்டை 20 லிட்டர் நீரில் கரைத்து வைத்துக் கொள்ளவும். பின்பு 400 கிராம் சுண்ணாம்பை 20 லிட்டர் நீரில் தனியாகக் கரைத்து வைக்கவம். காப்பர் சல்பெட் கரைசலை சுண்ணாம்புக் கரைசலுடன் கலக்கவும். காப்பர் சல்பேட் கரைசலை சுண்ணாம்புக் கரைசலுக்குள் ஊற்றும் போது சுண்ணாம்புக் கரைசலைத் தொடர்ந்து கலக்கி விட்டுக் கொண்டே இருக்கவேண்டும். கரைசல்கள் தயாரிக்க மண் பாத்திரம் அல்லது மர வாளிகளைத் தான், உபயோகப்படுத்த வேண்டும். உலோக மண் பாத்திரங்கள் உபயோகப்படுத்தக்கூடாது. கரைசல் சரியான அளவில் உள்ளதா என்பதைக் கண்டறிய ஒரு சக்தியைக் கரைசலில் ஒரு நிமிடம் வைத்து எடுக்க வேண்டும். கத்தியில் செம்புழுப்புத் துகள்கள் காணப்பட்டால் மேலும் சுண்ணாம்பு இடவேண்டும். செம்பழுப்புத் துகள்கள் கத்தியில் படியாமல் இருக்கும் வரை சுண்ணாம்பு இடவேண்டும்.
திராட்சை மதுபானங்களின் வகைகள்
பெரும்பான்மையான திராட்சை மதுபானங்கள் மத்திய மற்றும் மத்திய தரைகடல் பகுதியை சேர்ந்த ""விட்டிஸ் வினிஃபெரா"" வகையிலிருந்து தயார் செய்யப்படுகிறது.சிறிய அளவு மற்ற வகையிலிருந்து தயார் செய்யபடுகிறயது.அவை,
திராட்சைக் கொடிகள்
வரலாறு காணாத காலத்திருந்தே திராட்சை மனிதனால் பயன்படுத்தப்பட்டு வந்திருக்கிறது. மத்திய தரைக்கடல் நாடுகளில் இரண்டாயிரம் ஆண்டுகளுக்கு முன்னர் திராட்சை சாற்றிலிருந்து ஒயின் தயாரிக்கும் பழக்கம் இருந்திருக்கிறது. பெரும்பாலான திராட்சைகள், ஐரோப்பியத் திராட்சைக் கொடிச் சிற்றினமான விட்டிஸ் வினிபேரா (Vitis vinifera) என்பதில் இருந்து கிடைக்கிறது. இது நடுநிலக்கடல் பகுதி மற்றும் மத்திய ஆசியப் பகுதிகளைத் தாயகமாகக் கொண்டது. அனைத்து வகை திராட்சைகளும் அப்படியே உண்ணத் தக்கவைதான். ஒரு சில வகைகள் உலர் திராட்சை செய்யவும். சாறு எடுக்கவும், பழக்கூழ் செய்யவும் பயன்படுத்தப்படுகிறது. பெரும்பான்மையானவை ஒயின் தயாரிக்கப் பயன்படுத்தப்படுகிறது. இதன் சக்கைகள் உரம், அசிட்டிக் அமிலம் எண்ணெய் மற்றும் பல பொருள்கள் தயாரிக்க உபயோகப்படுத்தப்படுகிறது. சிறிய அளவில் திராட்சைகளும், வைன்களும், விட்டிஸ் லபுருஸ்கா (Vitis labrusca), விட்டிஸ் ரிப்பாரியா (Vitis riparia), விட்டிஸ் ரொட்டுண்டிபோலியா (Vitis rotundifolia), விட்டிஸ் அமுரென்சிஸ் (Vitis amurensis) போன்ற சிற்றினங்களில் இருந்தும் கிடைக்கிறது. கிஸ்மிஸ் என்று பெர்சிய மொழியில் குறிப்பிடப்படுகிறது. திராட்சை வெப்பம் மிகுந்த பகுதிகளில் வளமான மணல் பரப்பில் அதிகம் விளைகிறது. பெரும்பாலான திராட்சை பதியன் மூலமும், விதை மூலமும் வளர்க்கப்படுகிறது. கொத்து கொத்தாக மலரும். இதன் பூக்கள் பச்சை நிறத்திலிருக்கும்.
பரவலும் விளைச்சலும்
thumb|250px|லெபனானில் உள்ள ஐத்தா அல் பூக்கர் என்னும் ஊரில் உள்ள ஒரு திராட்சைத் தோட்டம் thumb|250px|திராட்சைக் கொடிகள் உணவு வேளாண்மை அமைப்பின் தகவலின்படி, உலகில் 75,866 சதுர கிலோமீட்டர்களில் திராட்சை உற்பத்தி நடைபெறுகிறது. உலகின் மொத்த திராட்சை உற்பத்தியில் 71% வைன் தயாரிப்புக்காகப் பயன்படுகிறது, 27% நேரடியாகப் பழமாக உட்கொள்ளப்படுகிறது, 2% உலர் பழமாக்கப்படுகிறது. திராட்சைத் தோட்டங்களுக்காக ஒதுக்கப்பட்ட நிலங்கள் ஆண்டுக்கு 2% என்ற அளவில் அதிகரித்து வருகின்றன.
கீழேயுள்ள அட்டவணை திராட்சை வைன் உற்பத்தியில் ஈடுபட்டுள்ள நாடுகளையும், அந் நாடுகளில் இதற்காக ஒதுக்கப்பட்டுள்ள நிலப்பரப்பின் அளவும் காட்டப்பட்டுள்ளது.
மார்க் பியர்ட்சால்
மார்க் பியர்ட்சால் (Mark Beardshall, பிறப்பு: சனவரி 10 1962), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 1987 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மார்க் பியர்ட்சால் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
திராட்சைப்பழம்
பரவலும் விளைச்சலும்
திராட்சையில் சர்க்கரைச் சத்து அதிகம். தவிர காபோவைதரேற்று, டெக்ஸ்ட்ரோஸ், ப்ரக்டோஸ், பெக்டின் முதலானவையும் பார்டாரிக் அமிலம், மாலிக் அமிலம், சிட்ரிக் அமிலம் முதலான அமிலங்களும், புரதம், சுண்ணாம்பு, தாமிரம், இரும்பு, பொட்டாசியம் முதலான உலோகச் சத்துக்களும் உள்ளன.
விதையில்லா திராட்சை
தற்போது திராட்சை பயிரிடு முறையில் விதையில்லா திராட்சை உற்பத்தி முறையே பெரும்பங்கு வகிக்கிறது.திராட்சை பயிரானது அதன் கிளைகளை வெட்டி உடலவழி இனப்பெருக்கம் செய்யப்படுவதால், விதையிலா திராட்சை இனப்பெருக்கத்திற்கு எவ்வித சிக்கலை இருப்பதில்லை.திராட்சை தாவரத்தின் விதை வழி பயிரிடலிலும் அல்லது ஆரம்ப கட்ட கருவினை பத்திரமாக எடுத்து திசு வளர்ப்பு செய்து புதிய தாவரங்களை உருவாக்குவதிலும் விதை வழி பயிரிடும் விவசாயிகள் பெரும் சிக்கல்களை எதிர்நோக்குகின்றனர். விதையிலா திராட்சை பயிரிட பல ஆதாரங்கள் உள்ளன, மற்றும் அனைத்து வர்த்தக ரீதியாக திராட்சை பயிரிட பின்வரும் மூன்று ஆதாரங்களில் ஒன்றிலிருந்து பெறப்படுகிறது: மேற்கண்ட முன்று நிறுவனங்களும் விடிஸ் வினிபெரா ( Vitis vinifera) என்ற திாட்சை வகையின் உற்பத்தியாளர்களாவர். தற்போதைய நிலவரப்படி பன்னிரெண்டுக்கும் மேற்பட்ட விதையில்லா திராட்சை இனங்கள் உள்ளன. அவற்றுள் சில ஐன்செட் சீட்லெஸ் (Einset Seedless), பெஞ்சமின் கன்னல்சுவின் முதன்மை விதையிலா திராட்சை, ரிலையன்சு மற்றும் வீனசு போன்ற திராட்சை இனங்கள் வடகிழக்கு அமெரிக்கா மற்றும் தெற்கு ஒன்றாரியோ கடுமையான குளிர் காலநிலையை தாங்கி வளர்வதற்குரிய தகவமைப்பைப் பெற்ற சிறப்பு விதையில்லா திராட்சைத் தாவரங்களாகும்.
உலர்ந்த திராட்சை
thumbnail|வலது|உலர்ந்த திராட்சை இதில் வைட்டமின் ‘பி’ மற்றும் சுண்ணாம்புச் சத்து அதிகம் நிறைந்துள்ளது. குழந்தைகள் முதல் பெரியவர்கள் வரை அனைவருக்கும் உகந்ததுதான் இந்த உலர்ந்த திராட்சை. இந்தப் பழம் அதிக மருத்துவக் குணங்களைக் கொண்டது.
திராட்சைச் சாறு
திராட்சையை நசுக்கிப் பிழிந்து திரவமாக மாற்றுவதன் மூலம் திராட்சைச் சாறு பெறப்படுகிறது. இச்சாறு நொதிக்கவைக்கப்பட்ட பின்னர் வைன், பிராந்தி என்ற மது வகைகளும் வினிகர் என்ற காடியும் உற்பத்தி செய்யப்படுகின்றன. காய்ச்சி வடிக்கப்பட்ட திராட்சைச்சாற்றில் இயற்கையாக அதில் இருக்கும் ஈஸ்டு என்ற நொதியுயிரி நீக்கப்படுவதால் நொதித்தல் நடைபெறாது. மேலும் அச்சாற்றை உறையவைத்தால் சாராயம் (ஆல்கஹால்) இருப்பதில்லை. மதுத் தொழிற்சாலையில் திராட்சை சாறானது 7 முதல் 23% திராட்சைப் பழக்கூழ், தோல், தண்டு மற்றும் விதைகளைக் கொண்ட மஸ்த் (must) (நொதியேறாப் பழச்சாறு) என்ற கலைவை தயாரிக்கப்படுகிறது. வட அமெரிக்காவில் தயாரிக்கப்படும் திராட்சைச் சாறுகளில் கருஞ்சிவப்பு நிறத்திலுள்ள கன்கார்டு வகை திராட்சை சாறும், நைஜீரியா திராட்சை வகையிலிருந்து பெறப்படும் வெள்ளை திராட்சை சாறும் பொதுவான வகைகள் ஆகும்.இவை இரண்டும் அமெரிக்காவை பூர்வீகமாகக் கொண்டவைகளாகும். ஐரோப்பிய ஒயின் திராட்சை போன்ற வேறு இன வகைகளும் பயன்படுத்தப்படுகின்றன. கலிபோர்னியாவில் சுல்த்தானா (தாம்சன் சீட்லெஸ்) வகை திராட்சையிலிருந்து பெறப்படும் சாறு வெள்ளை நிறச் சாறு தயாரிப்பளவை உயர்த்துகின்றன .
பன்னீர் திராட்சை மகசூல்
5 மாதங்களில் பழங்கள் பறிக்கத் தயாராகி விடும். அப்போது ஏழு முதல் எட்டு டன் வரை திராட்சை பழம் அறுவடை செய்ய முடியும்.
அதன் பின் 120 நாட்களுக்கு ஒருமுறை பழம் பறிக்கலாம். அப்போது நான்கு முதல் ஐந்து டன்வரை காய்ப்பு கிடைக்கும். இது 20 ஆண்டுகள் வரை தொடர்ந்து பலன் தரும். சராசரியாக ஒரு டன், ரூ. 30 ஆயிரம் வரை விலை போகிறது. ஆண்டுக்கு ரூ. 3.60 லட்சம் கிடைக்கும். செலவு போக எப்படிப் பார்த்தாலும் ஏக்கருக்கு ரூ.3 லட்சம் லாபம் கிடைக்கும்.
மேற்கோள்கள்
பகுப்பு:பழங்கள் பகுப்பு:கொடிகள்
தாரீகுல் இசுலாம்
தாரீகுல் இசுலாம் (Tariqul Islam, பிறப்பு: பிப்ரவரி 2 1972), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 24 ஏ-தர போட்டிகள் 35 ஆகியவற்றில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1972 பிறப்புகள் பகுப்பு:வாழும் நபர்கள்
அரதைப்பெரும்பாழி
திரு அரதைப் பெரும்பாழி அல்லது அரித்துவார மங்கலம் என்பது இந்தியாவின் தஞ்சாவூர் மாவட்டத்தில் காணப்படும் கோயில்களில் ஒன்றாகும். இது ஒரு சிவன் கோயிலாகும். இக்கோயிலின் இறைவன் பாதாளேசுவரர் ஆவார். இக்கோயிலின் இறைவி அலங்கார நாயகி ஆவார்.
அமைவிடம்
கும்பகோணம்-அம்மாபேட்டை சாலை வழியில் உள்ள திரு அவளிவநல்லூர் என்ற மற்றொரு பாடல் பெற்ற சிவத்தலத்தில் இருந்து கிழக்கே 2 கி.மீ. தொலைவில் இத்தலம் இருக்கிறது.
பகுப்பு:தஞ்சாவூர் மாவட்டத்திலுள்ள சிவன் கோயில்கள்
நீலக்கால் நண்டு
நீலக்கால் நண்டு (Callinectes sapidus or Chesapeake or Atlantic blue crab) என்பது கிரஸ்தேசியன் குடும்பத்தைச் சேர்ந்த உயிரினமாகும்.இவ்வகை நண்டு மேற்கு அட்லாண்டிக் கடல் பகுதியிலும் மத்திய அமெரிக்காவின் பசிபிக் கடற்கரைப் பகுதிகளிலும் மெக்சிகோ வளைகுடாப்பகுதிகளிலும் காணப்படுகிறது. உலகில் பல இடங்களில் பிடிபடும், அதிலும் பாக்கு நீரிணைப் பகுதியில் இந்த வகை நீலக்கால் நண்டுகளை அதிகளவில் காணலாம், தென் இந்திய மீனவர்களும், இலங்கை மீனவர்களும் இந்த பகுதியில் நீலக்கால் நண்டுகளைப் பிடிக்கின்றனர். இந்த வகை நீலக்கால் நண்டுகள் மேற்கத்திய நாடுகளுக்குப் பெருமளவில் ஏற்றுமதியும் செய்யப்படுகின்றன.
நாச்சிகுடா நண்டு
இந்த வகை நீலக்கால் நண்டை இலங்கை மீனவர்கள் நாச்சிகுடா நண்டு என்று சொல்வார்கள், நாச்சிக்குட என்பது பாக்கு நீரிணையில் மன்னார் தொடக்கம் பூநகரிவரை இலங்கை பக்கமாக இருக்கும் ஒரு குடாவாகும். அதேவேளை தமிழ்நாட்டின் கோடியாகரை போன்ற இடங்களிலும் இந்த நண்டு அதிகமாக பிடிக்கப்படுகின்றன. இந்த பிரதேசத்தில் இந்தவகை நண்டு மாரி காலங்களில் பெருமளவாக பிடிபடும். இரண்டு நண்டுகள் ஒரு கி.கிராம் அளவுக்கு இதன் நிறை இருக்கும், மற்ற வகை நண்டுகளை விட இந்த நண்டு சுவையாகவும், நண்டு குழம்பின் வாசனையும், நண்டு தசைகளும் அதிகமாக இருக்கும். ஆனால் இலங்கையை பொறுத்தவகையில் இந்த நண்டு விலை கொஞ்சம் அதிகம்தான், அதேவேளை அனைத்து காலங்களிலும் இந்த நண்டு கிடைப்பதும் அரிது என்றுதான் சொல்லலாம்.
அஜ்னி தொடருந்து நிலையம்
அஜ்னி தொடருந்து நிலையம், இந்திய மாநிலமான மகாராஷ்டிராவின் நாக்பூரை ஒட்டிய அஜ்னியில் அமைந்துள்ளது. இது நாக்பூர் - ஐதராபாத் வழித்தடம், தில்லி - சென்னை வழித்தடம் ஆகிய வழித்தடங்களில் உள்ளது.
இங்கிருந்து 2 கி.மீ தொலைவில் நாக்பூர் தொடருந்து நிலையம் அமைந்துள்ளது.
அஜ்னி - லோக்மான்ய திலக் முனைய விரைவுவண்டி இங்கிருந்தே கிளம்புகிறது.
சான்றுகள்
பகுப்பு:மகாராட்டிரத் தொடருந்து நிலையங்கள் பகுப்பு:நாக்பூர் மாவட்டம்
ரொபி அமெல்
ராபர்ட் பேட்ரிக் அமெல் (பிறப்பு: ஏப்ரல் 21, 1988) ஒரு கனடிய நாட்டு நடிகர்.
ஆரம்பகால வாழ்க்கை
ராபர்ட் பேட்ரிக் அமெல் ஏப்ரல் 21, 1988ம் ஆண்டு டொராண்டோ, ஒண்டாரியோ, கனடா வில் பிறந்தார். இவரின் தாய் ஜெனிபர் மற்றும் தந்தை கிறிஸ்டோபர் அமெல் ஆவார். இவர் ஸ்டீபன் அமெல் லின் ஒன்று விட்ட சகோதரர் ஆவார். இவர் 6 வயதிருக்கும் போது இவரின் சகோதரியுடன் சேர்ந்து விளம்பரங்களில் சிறிய வேடங்களில் நடிக்க தொடங்கினார். இவர் 16 வயதில் பள்ளி நாடகங்களில் நடித்தார். இவரது கனவு கனடிய ஸ்டுடியோஸ் நடப்பு அகாடமி செல்ல வேண்டும் என்பது.
தனிப்பட்ட வாழ்க்கை
அவர் 2009 முதல் கனடிய நடிகை இத்தாலியா ரிச்சியுடன் டேட்டிங் சென்றார்.
வெளி இணைப்புகள்
பகுப்பு:1988 பிறப்புகள் பகுப்பு:வாழும் நபர்கள் பகுப்பு:21 ஆம் நூற்றாண்டு கனடிய ஆண் நடிகர்கள்
உணவின் வழித்தடம்
உணவின் வழித்தடம் (Foodshed) என்பது ஒரு குறிப்பிட்ட உணவுப் பொருளை உற்பத்தி செய்யும் பகுதியிலிருந்து நுகரும் பகுதி வரையுள்ள நிலைகளைக் குறிப்பதாகும். வழித்தடம் என்பது உணவுப்பொருள் விளைவிக்கப்படும் நிலம், பயணிக்கும் பாதை, சந்தைகளைக் கடந்து, நுகர்ச்சி செய்யப்படும் பொழுது அது முடிவடைகிறது. உணவின் வழித்தடம் என்பது ஒரு சமூக-புவியியல் தொடர்புடைய செயல்பாடாகும். இது ஒரு குறிப்பிட்ட இடத்தின் இயல்பான இணைப்பில் உட்பொதிக்கப்பட்ட மனித செயல்பாடு என விவரிக்கப்படுகிறது. ஒரு உணவுவழித்தடத்திற்கு அடிப்படையாக அமைவது நீர்ப்பிடிப்பு வழித்தடமாகும். ஒரு குறிப்பிட்ட வகை நீர்ப்பாசன வசதி உடைய இடங்களில் ஒரே மாதிரியான பயிர்வகைகள் விளைவிக்கப்படுகின்றன. இதன் மூலம், உணவுப்பொருட்களை கலப்பின சமூக மற்றும் இயற்கையான கட்டமைப்புகளாகக் கருதலாம்.
ஜேம்ஸ் ஆலன்
ஜேம்ஸ் ஆலன் (28 நவம்பர் 1864 - 24 சனவரி 1912) மனவூக்கம் அளிக்கும் புத்தகங்களையுவும் கவிதைகளையும் எழுதியமைக்காகவும் தன்னுதவி இயக்கத்தின் முன்னோடியாக இருந்தமைக்கும் அறியப்படும் ஓர் ஆங்கில மெய்யியல் எழுத்தாளர். அவருடைய சிறந்த படைப்பான "ஒரு மனிதனின் சிந்தனையின் படி" என்ற நூல் 1903-ம் ஆண்டு பதிப்பிக்கப்பட்டது முதலே பெருமளவில் விற்பனையாகிவருகின்றது. இந்த நூல் தன்முனைப்பு மற்றும் தன்னுதவி நூல்களை இயற்றும் எழுத்தாளர்களுக்கு மனவூக்க ஊற்றாக இருந்தவருகிறது.
இளமைக்காலம்
இங்கிலாந்தின் லெஸ்டர் பகுதியில் உழைக்கும் வகுப்புக் குடும்பத்தில் மூன்று ஆண்பிள்ளைகளில் மூத்தவராகப் பிறந்தார். அவருடைய தந்தை தொழிலகப் பின்னல் வினைஞர். ஆலனின் பதினைந்தாம் வயதில் அவரது தந்தை அமெரிக்கா சென்றார், நியூ யார்க் சென்ற இரண்டாம் நாளிலேயே அவர் இறந்துவிட்டதாக அறிவிக்கப்பட்டார். குடும்பச் சூழல் காரணமாக, ஆலன் தனது பள்ளிப் படிப்பை விடுத்து பணிபுரியச் சென்றார். 1890-களில் பல உற்பத்தி நிறுவனங்களில் அவர் உதவியாளராகவும் தனிச்செயலராகவும் பணிபுரிந்தார். 1893-ல் லண்டனுக்கும் பின்னர் தென் வேல்சுக்கும் சென்று இதழியல் துறையில் பணியாற்றினார். 1895-ம் ஆண்டு லில்லி ஓரமை மணம்புரிந்தார்.
இலக்கியப் பணி
1898-ம் ஆண்டு, தன் ஆன்மீக, சமூக ஈடுபாடுகளை வெளிப்படுத்தக்கூடிய வகையில் பொற்காலத்துக்கான கட்டியங்கூறு என்ற இதழின் எழுத்தாளரானார. 1901-ல் "வறுமையிலிருந்து வலிமைக்கு" என்ற முதல் படைப்பை வெளியிட்டார். அது முதற்கொண்டு பல நூல்களை எழுதினார், அதிலும் விவிலியத்தின் பழைய ஏற்பாடு நீதிமொழி 23:7-ன் சொற்றொடரைத் தலைப்பாகக் கொண்டு 1903-ல் எழுதிய "ஒரு மனிதனின் சிந்தனையின் படி" என்ற புத்தகம் மனவூக்கக் கருத்துகளால் உலகம் முழுவதும் புகழ்பெற்றது. அந்தப் புத்தகத்தின் வெற்றியின் காரணமாக அவர் செய்துவந்த தனிச்செயலர் பணியைத் துறந்து எழுதவதையே தன் முழுவேலையாகக் கொள்ளமுடிந்தது. அதே ஆண்டில் அவர் தன் குடும்பத்தினருடன் டேவனிலுள்ள இல்பிராகோம்புக்கு இடம்பெயர்ந்தார். 1912-ல் அவர் இறப்பதற்குள், ஒன்பது ஆண்டுகள் தொடர்ந்து எழுதி மொத்தம் பத்தொன்பது படைப்புகளை வெளியிட்டார்.
வெளியிணைப்புகள்
பகுப்பு:1864 பிறப்புகள் பகுப்பு:1912 இறப்புகள் பகுப்பு:இருபதாம் நூற்றாண்டு ஆங்கிலேய எழுத்தாளர்கள் பகுப்பு:ஆங்கில எழுத்தாளர்கள் பகுப்பு:ஆங்கிலக் கவிஞர்கள் பகுப்பு:கிறித்தவ மெய்யியலாளர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கூலிப்படை
இலங்கையில் இலங்கை இராணுவம் கூலிப்படைகளை ஈழப்போரில் பயன்படுத்தியது. இந்தியாவில் தமிழ்நாடு மாநிலத்தில் 2016 ஆம் ஆண்டு காலகட்டத்தில் தென் மாவட்டங்களான திருநெல்வேலி, மதுரை போன்ற மாவட்டங்களில் இவர்களின் ஆதிக்கம் அதிகமாகியுள்ளது.
திருவிளையாடற் புராணத்தில் 30ஆவது படலமான “மெய்காட்டிய படலம்” பாடல்களில் குலபூடணபாண்டியனின் ஆட்சியில்
“கொங்கர் குரு நாடர் கங்கர் கருநாடர் அங்கர் ஆரியர்கள் வங்கர் மாளவர்கள் குலிங்கர் கொங்கணர்கள் தெலுங்கர் சிங்களர்கள் கலிங்கர் கவுடத்தர் முதலான அண்டை நாட்டினரும், மேலும், காஞ்சி நாகரிகம் (சோழர் நாகரிகம்) உடையவர்களான கொல்லர் கூர்ச்சர்கள் பல்லவர் பப்பரர்கள் வில்லர் விதேகர் கடாரர் கேகயர்கள் மராடர் முதலான பல்வேறு அண்டைநாட்டினர் கூலிப்படையாகப் பணியாற்றினர் என்ற குறிப்பு உள்ளது.
இரங்தில்லியாங் 1 வேர்ப்பாலம்
இரங்தில்லியாங் 1 வேர்ப்பாலம் (Rangthylliang 1 Root Bridge) இந்தியாவின் மேகாலயா மாநிலத்தின் சிரபுஞ்சி பகுதியில் அமைந்துள்ளது. 50 மீட்டருக்கும் அதிகமான நீளம் கொண்ட மிக நீளமான வேர்ப்பாலமாக இது கருதப்படுகிறது. பாலம் தரையிலிருந்து 30 மீ உயரத்தில் அமைந்துள்ளது. பாலத்திற்கு இரங்தில்லியாங் கிராமத்தின் பெயர் சூட்டப்பட்டுள்ளது. இக்கிராமத்தில்தான் அதிக அளவிலான வேற்ப்பாலங்கள் உள்ளன. மேலும் இக்கிராமத்தில் மலையேற்றமும் அங்கீகரிக்கப்பட்டுள்ளது. இரங்தில்லியாங் 1 வேர்ப்பாலம் மிகவும் பிரபலமாகி வருகிறது, தி அட்லாண்டிக் என்ற இதழில் இப்பாலம் தொடர்பான கட்டுரை வெளிவந்துள்ளது. வேர்ப்பாலங்களைப் பார்வையிடுவதற்கான மலையேற்றம் இரங்திலியாங் கிராமத்தில் தொடங்கி மவ்கிர்நாட்டு கிராமத்தில் முடிவடைகிறது. இப்பாதையில் கிட்டத்தட்ட 16 வேற்ப்பாலங்கள் இருப்பதாகவும் அறியப்படுகிறது.
மேற்கோள்கள்
பகுப்பு:மேகாலயா பகுப்பு:இந்தியப் பாலங்கள்
மானியர் வில்லியம்ஸ்
சர் மானியர் வில்லியம்ஸ் (Monier_Monier-Williams) ஆக்ஸ்போர்டு பல்கலைக்கழகத்தின் சமஸ்கிருத பேராசிரியர் இருந்தவர். சமஸ்கிருத - ஆங்கில அகராதியைத் தொகுத்தவர். காளிதாசரின் சாகுந்தலம் முதலான சமஸ்கிருத நூல்களை ஆங்கிலத்தில் தொகுத்தவர்.
மேற்கோள்கள்
பகுப்பு:1819 பிறப்புகள் பகுப்பு:1899 இறப்புகள் பகுப்பு:மொழிபெயர்ப்பாளர்கள் பகுப்பு:இந்தியவியலாளர்கள் பகுப்பு:பிரித்தானிய மொழியியலாளர்கள்
ரவீந்திர ஜடேஜா
2008 ஆம் ஆண்டில் மலேசியாவில் நடைபெற்ற 19 வயதிற்குட்பட்டோருக்கான அணியில் விராட் கோலியின் தலைமையில் கோப்பை வென்ற அணியில் இவர் இடம்பெற்றிருந்தார். பெப்ரவரி 8, 2009 ஆம் ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். அந்தப்போட்டியில் 77 பந்துகளை எதிர்கொண்டு 60 ஓட்டங்களை எடுத்தார். பின் திசம்பர் 13, 2012 இல் நாக்பூரில் நடைபெற்ற இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமனார்.
2012 இந்தியன் பிரீமியர் லீக் தொடரில் சென்னை சூப்பர் கிங்குசு அணி இவரை 2 மில்லியன் அமெரிக்க டாலர் மதிப்பில் ஏலத்தில் எடுத்தது. சூதாட்டப் புகாரில் சிக்கி சென்னை சூப்பர் கிங்குசு அணி இரண்டு ஆண்டுகள் விளையாட தடை விதிக்கப்பட்டிருந்த காலத்தில் இந்திய மதிப்பில் 9.5 கோடி ரூபாய்க்கு குசராத்து லயன்சு அணி இவரை ஏலத்தில் எடுதத்து. சனவரி 22, 2017 இல் கொல்கத்தா, ஈடன் கார்டன்சு மைதானத்தில் ஒருநாள் பன்னாட்டுத் துடுப்பாட்டப் போட்டியில் சாம் பில்லிங்குசு இலக்கை வீழ்த்திய போது 150 இலக்குகளை வீழ்த்திய முதல் இந்திய இடதுகை சுழற்பந்து வீச்சாளர் எனும் சாதனையைப் படைத்தார். மார்ச்சு, 2017 இல் பன்னாட்டுத் துடுப்பாட்ட அவையின் சிறந்த பந்து வீச்சாளர்களுக்கான தரவரிசையில் நீணடகாலம் முதலிடத்தில் நீடித்த ரவிச்சந்திரன் அசுவினைப் பின்னுக்குத் தள்ளி முதலிடம் பிடித்தார்.
இந்தியன் பிரீமியர் லீக்
2008 இந்தியன் பிரீமியர் லீக்க்கின் முதல் பருவத்தில் இவர் ராஜஸ்தான் ராயல்ஸ் அணிக்காக விளையாடினார். முதல் பருவத்தில் சிறப்பாக விளையாடி இறுதிப்போட்டியில் சென்னை சூப்பர் கிங்ஸ் அணியை வெற்றி பெற்று கோப்பையை வெல்ல முக்கியக் காரணமாக விளங்கினார். இந்தத் தொடரின் முடிவில் 14 போட்டிகளில் விளையாடிய இவர் 135 ஓட்டங்களை எடுத்தார். இவரின் அதிகபட்ச ஓட்டம் கிங்சு இலெவன் பஞ்சாபு அணிக்கு எதிராக இறுதிவரை ஆட்டமிழக்காமல் எடுத்த 36 ஓட்டங்களாகும். இவரின் ஸ்டிரைக் ரேட் 131.06 ஆக இருந்தது. 2009 ஆம் ஆண்டிலும் சிறப்பாக விளையாடினார். மொத்தம் 295 ஓட்டங்களை எடுத்த இவரின் ஸ்டிரைக் ரேட் 110.90 ஆக இருந்தது. ஒரு ஓவருக்கு 6.5 ஓட்டங்களை மட்டுமே விட்டுக் கொடுத்துள்ளார். அப்போதைய ராஜஸ்தான் ராயல்ஸ் அணியின் தலைவராக இருந்த ஷேன் வோர்ன் இவரை சூப்பர் ஸ்டார் எனவும் ராக் ஸ்டார் எனவும் புனைபெயர் கொண்டு அழைத்தார்.
2011 இந்தியன் பிரீமியர் லீக் தொடரில் கொச்சி இட்டசுக்கேர்சு கேரளா அணி 950,000 அமெரிக்க டாலர் மதிப்பில் இவரை ஏலத்தில் எடுத்தது. பின் 2012 இந்தியன் பிரீமியர் லீக் போட்டித் தொடரில் இவரை ஏலத்தில் எடுப்பதில் ராஜஸ்தான் ராயல்ஸ் அணிக்கும் சென்னை சூப்பர் கிங்ஸ் அணிக்கும் கடும் போட்டி நிலவியது பின் சென்னை சூப்பர் கிங்ஸ் அணி 2 மில்லியன் அமெரிக்க டாலர் மதிப்பில் இவரை ஏலத்தில் எடுத்தது. இதன் இரண்டாவது போட்டியில் டெக்கான் சார்ஜர்ஸ் அணிக்கு எதிராக 29 பந்துகளில் 48 ஓட்டங்கள் எடுத்தார். மேலும் 4 ஓவர்கள் வீசி 16 ஓட்டங்கள் மட்டுமே விட்டுக் கொடுத்து 5 இலக்குகளைக் கைப்பற்றினார்.
வெளியிணைப்புகள்
பகுப்பு:இந்தியத் துடுப்பாட்டக்காரர்கள் பகுப்பு:1988 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:சென்னை சூப்பர் கிங்ஸ் துடுப்பாட்டக்காரர்கள்
வில்லியம் என்றி பிக்கெரிங்
வில்லியம் என்றி பிக்கெரிங் (William Henry Pickering) (பிப்ரவரி 15, 1858 - ஜனவரி 16, 1938) ஓர் அமெரிக்க வானியலாளர் ஆவார். இவர் பல வான்காணகங்களைக் கட்டி நிறுவினார். அவற்றில் பெர்சிவால் உலோவெலும் பிளேகுசுடாபும் அடங்கும்.இவர் சூரிய ஒளிமறைப்புத் தேட்டங்களில் கலந்துகொண்டார் நிலாவின் மொத்தல் குழிப்பள்ளங்களின் ஆய்விலும் ஈடுபட்டுள்ளார். எராட்டோதெனெசு குழிப்பள்ளத் தோற்றத்தின் மாற்றங்கள் நிலாவில் உள்ள பூச்சிகளால் எற்படுகிறது எனக் கருதினார். இவர் தன் பிந்தைய வாழ்க்கையின் பெரும்பகுதியை ஜமைக்காவில் அமைந்த இவரது சொந்த வான்காணகத்தில் கழித்தார்.
விருதுகள்
இவர் 1905 இல் பிரிக்சு இலாலண்டே பரிசு பெற்றார்.1909 இல் பிரிக்சு ஜான்சென் பரிசு பெற்றார். 784 பிக்கெரிங்கியா குறுங்கோளும் நிலாவின் பிக்கெரிங் குழிப்பள்லமும் செவ்வாயின் பிக்கெரிங் குழிப்பள்ளமும் இவரது நினைவாகவும் இவரது அண்ணனாகிய எட்வார்டு சார்லசு பிக்கரிங் நினைவாகவும் இணைந்து பெயர் இடப்பட்டுள்ளன.
வெளி இணைப்புகள்
பகுப்பு:1858 பிறப்புகள் பகுப்பு:1938 இறப்புகள் பகுப்பு:அமெரிக்க வானியலாளர்கள் பகுப்பு:நிலா கண்டுபிடிப்பாளர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
இந்தியக் குடியரசுத் தலைவர் தேர்தல், 1962
இந்தியக் குடியரசின் மூன்றாவது குடியரசுத் தலைவர் தேர்தல் 1962 இல் நடைபெற்றது. 1952 முதல் துணைக் குடியரசுத் தலைவராக இருந்த சர்வபள்ளி ராதாகிருஷ்ணன், இத்தேர்தலில் வெற்றி பெற்று குடியரசுத் தலைவரானார்.
பின்புலம்
மே 7, 1962ல் இந்தியாவின் மூன்றாவது குடியரசுத் தலைவர் தேர்தல் நடத்தப்பட்டது. 1950 முதல் குடியரசுத் தலைவராக இருந்த ராஜேந்திர பிரசாத் ஓய்வு பெற்றதால் இத்தேர்தலில் போட்டியிடவில்லை. குடியரசுத் துணைத் தலைவராக பத்தாண்டுகள் பதவி வகித்திருந்த சர்வபள்ளி ராதாகிருஷ்ணனை அனைத்து கட்சிகளும் தங்கள் வேட்பாளராக ஏற்றுக் கொண்டன. கட்சி சார்பற்ற வேட்பாளராகவே அவர் போட்டியிட்டார். மேலும் இரு சுயேட்சை வேட்பாளர்களும் போட்டியிட்டனர். மிகப்பெரும்பாலான கட்சிகளின் ஆதரவையும் மதிப்பையும் பெற்றிருந்த ராதாகிருஷ்ணன் 98.2 % வாக்குகளுடன் எளிதில் வெற்றி பெற்றார்.
மேற்கோள்கள்
பகுப்பு:1962 தேர்தல்கள் பகுப்பு:இந்தியக் குடியரசுத் தலைவர் தேர்தல்கள்
வாழக்கொல்லை ஊராட்சி
வாழக்கொல்லை ஊராட்சி (Vazhakollai Gram Panchayat), தமிழ்நாட்டின் கடலூர் மாவட்டத்தில் உள்ள கீரப்பாளையம் வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1594 ஆகும். இவர்களில் பெண்கள் 787 பேரும் ஆண்கள் 807 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தோர்னக்கல் (சட்டமன்ற தொகுதி)
தோர்னக்கல் சட்டப் பேரவைத் தொகுதி (Dornakal Assembly constituency) என்பது இந்திய மாநிலம் தெலங்காணா சட்டப் பேரவையில் மலைவாழ் மக்களுக்காக ஒதுக்கப்பட்ட சட்டமன்றத் தொகுதியாகும். வாரங்கல் மாவட்டத்தில் 12 தொகுதிகளில் ஒன்றாகும். இது மகபூபாபாத் மாவட்டத்தின் தொகுதிகளில் ஒன்றான இது மகபூபாபாத் மக்களவைத் தொகுதியின் ஒரு பகுதியாக உள்ளது. ரெட்டியா நாயக் இத்தொகுதியின் உறுப்பினராக இருக்கிறார்.
வாழக்கொல்லை ஊராட்சி
மேற்கோள்கள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தோர்னக்கல் (சட்டமன்ற தொகுதி)
மண்டலங்கள்
தோர்னக்கல் சட்டமன்ற தொகுதி கீழ்கண்ட மண்டலங்களை கொண்டுள்ளது.